
                                  REFERAT DE SPECIALITATE
Cu referire la: Proiectul de Hotărâre nr.37 din 23.03.2022 privind Însușirea raportului privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași, semestrul al II-lea al anului 2021;
          Având în vedere:

          - prevederile Ordonanței de Urgență a Guvernului nr.57/2019 privind Codul Administrativ, respectiv art. 136 alin.(3) lit. a);

          - prevederile art.29 alin.(1) din Hotărârea de Guvern nr.268/2007 privind aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, care precizează faptul că: „Serviciul public de asistență sociala de la nivelul primăriei sau, în cazul municipiului București, direcțiile generale de asistență socială și protecția copilului prezintă semestrial consiliului local un raport care conține cel puțin următoarele:

a) dinamica angajării asistenților personali;

b) informații privind modul in care se asigură înlocuirea asistentului personal pe perioada concediului de odihnă, în strânsă legătură cu lipsa sau posibilitatea de dezvoltare a centrelor de tip respiro;

c) informații privind numărul de asistenți personali instruiți;

d) numărul de controale efectuate si problemele sesizate”;
          -prevederile art. 29 alin. (2) din Hotărârea de Guvern nr.268/2007 privind aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, care precizează faptul că: “În termen de 30 de zile, raportul prezentat consiliului local va fi transmis spre informare direcțiilor generale de asistență socială si protecția copilului județene si secretariatului comisiei județene pentru incluziune socială, respectiv a municipiului București, din cadrul direcției de munca, solidaritate socială si familie județene, respectiv a municipiului Bucuresti.”

         -Raportul privind activitatea asistenților personali ai persoanelor cu handicap grav din cadrul Primăriei comunei Lețcani, județul Iași , semestrul al II-lea al anului 2021;
          Faţă de cele mai sus expuse supun analizei Consiliului local al comunei Lețcani raportul privind activitatea asistenților personali ai persoanelor cu handicap grav pe semestrul al II-lea al anului 2021, în sensul însușirii raportului mai sus menționat.
Întocmit,

Insp. Irimița Elena-Florina
